Source: https://kajaani.cloudnc.fi/fi-FI/Toimielimet/Ympaumlristoumlteknisen_lautakunnan_lupajaosto/Kokous_2462020/Maaaines_ja_ymparistolupahakemus_Malmise(14568)
Timestamp: 2020-07-02 12:07:28+00:00
Document Index: 23403807

Matched Legal Cases: ['§ 36', 'kko ', '§ 32', '§ 33', '§ 34', '§ 35', '§ 37', '§ 38']

Maa-aines- ja ympäristölupahakemus, Malmisepeli 205-417-18-72, Kajaani | Kajaani
Kokous 24.6.2020
Maa-aines- ja ympäristölupahakemus, Malmisepeli 205-417-18-72, Kajaani
Ympäristöteknisen lautakunnan lupajaosto, kokous 24.6.2020
§ 36 Maa-aines- ja ympäristölupahakemus, Malmisepeli 205-417-18-72, Kajaani
KAJDno-2019-1413
Tarja Laatikainen, Ympäristönsuojelutarkastaja, tarja.laatikainen@kajaani.fi
Malmisepeli Oy hakee maa-aineslain 4 a §:n ja ympäristönsuojelulain 47 a §:n mukaista yhteislupaa maa-ainesten ottamiseen sekä kallion louhintaan ja murskaukseen Vuottolahden kylässä Kajaanissa sijaitsevalla tilallaan Malmisepeli RN:o 205-417-18-72. Toiminta-alue sijaitsee Vuorokkaan entisen kaivoksen alueella noin 2 km Otanmäen taajamasta itään.
Maa-ainesten ottolupaa haetaan 10 vuodeksi. Otettava määrä on 100 000 m3 ja vuotuinen otto on enimmillään 10 000 m3. Louhinta-alue on 3 ha. Ottaminen ulottuu tasolle +143,00 (N2000). Ottamissyvyys on noin yhdeksän metriä. Pohjaveteen jää noin kolmen metrin suojakerros. Alue ei sijaitse luokitellulla pohjavesialueella. Louhinta-alueen pintavedet johdetaan selkeytysaltaan kautta avo-ojaan, josta Pienipuron ja Eteläjoen kautta Vimpelinjokeen, joka laskee Oulujärven Vuottolahteen.
Ympäristölupaa haetaan kallion louhintaan ja murskaukseen 10 vuodeksi. Räjäytyksiä ja murskausta tehdään 1-5 kertaa vuodessa. Murskausta tehdään noin kaksi viikkoa kerrallaan. Murskaus tapahtuu siirrettävällä kalustolla. Kalliomurskeen arvioitu keskiarvotuotanto on 10 000 tonnia vuodessa. Toiminta-aika on maanantaista lauantaihin klo 6-23, paitsi räjäytyksiä tehdään klo 7-18. Kuormausta ja kuljetuksia tehdään kellon ympäri.
Louhinnasta ja murskauksesta aiheutuu melua ja pölyämistä. Meluhaittoja pidetään vähäisenä alueen sijainnin vuoksi. Pölyhaittoja estetään mm. kastelulla. Toiminta sijoittuu pääasiallisesti olemassa olevien kallioseinämien suojaan.
Toiminnanharjoittaja hakee myös maa-aineslain 21 §:n ja ympäristönsuojelulain 199 §:n mukaista lupaa aloittaa toiminta muutoksenhausta huolimatta.
Lisätietoja antaa ympäristönsuojelutarkastaja Tarja Laatikainen, p. 044 4214 397 tai etunimi.sukunimi(at)kajaani.fi.
Ympäristöteknisen lautakunnan lupajaosto myöntää Malmisepeli Oy:lle yhteislupana käsitellyn maa-aines- ja ympäristöluvan liitteenä olevan päätösluonnoksen mukaisesti. Toimintaa tulee harjoittaa hakemuksen mukaisesti, ellei lupapäätöksessä toisin määrätä.
Liite 1. Malmisepeli Oy_Malmisepeli_maa-aines- ja ympäristölupa_päätösesitys 24.6.2020.pdf (pdf, 47 kt)
Liite 2. Väylävirasto muistutus_03.01.02_2020_Malmisepeli.pdf (pdf, 797 kt)
VALITUSOSOITUS (ympäristöluvat)
Ympäristöteknisen lautakunnan lupajaoston päätökseen saa hakea valittamalla muutosta Vaasan hallinto-oikeudelta. Asian käsittelystä perittävästä maksusta valitetaan samassa järjestyksessä kuin pääasiasta.
Valitus on tehtävä 30 päivän kuluessa lupajaoston päätöksen tiedoksisaannista, sitä päivää lukuun ottamatta. Jos määräajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tahi arkilauantai, saa valituksen toimittaa ensimmäisenä arkipäivänä sen jälkeen. Päätöksen tiedoksiantopäivä ja valitusajan päättymispäivä käyvät ilmi päätöksestä.
Päätöksestä voivat valittaa asianosaiset, rekisteröity yhdistys tai säätiö, jonka tarkoituksena on ympäristön-, terveyden- tai luonnonsuojelun taikka asuinympäristön viihtyisyyden edistäminen ja jonka toiminta-alueella kysymyksessä olevat ympäristövaikutukset ilmenevät, toiminnan sijaintikunta ja muu kunta, jonka alueella toiminnan ympäristövaikutukset ilmenevät, valtion valvontaviranomainen sekä toiminnan sijaintikunnan ja vaikutusalueen kunnan ympäristönsuojeluviranomainen ja asiassa yleistä etua valvova viranomainen.
Valituskirjelmässä, joka osoitetaan Vaasan hallinto-oikeudelle, on ilmoitettava
- postiosoite ja puhelinnumero ja mahdollinen sähköpostiosoite, joihin asiaa koskevat ilmoitukset valittajalle voidaan toimittaa (mikäli yhteystiedot muuttuvat, on niistä ilmoitettava Vaasan hallinto-oikeudelle, PL 204, 65101 Vaasa, tai vaasa.hao(at) oikeus.fi)
- miltä kohdin päätökseen haetaan muutosta
- mitä muutoksia päätökseen vaaditaan tehtäväksi
- valittajan, laillisen edustajan tai asiamiehen allekirjoitus, ellei valituskirjelmää toimiteta sähköisesti (faksilla tai sähköpostilla).
- asiakirjat, joihin valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle
- mahdollisen asiamiehen valtakirja tai toimitettaessa valitus sähköisesti selvitys asiamiehen toimivallasta.
Valituskirjelmä liitteineen on toimitettava Vaasan hallinto-oikeuteen. Valituskirjelmän on oltava perillä määräajan viimeisenä päivänä ennen virka-ajan päättymistä. Valituskirjelmä liitteineen voidaan lähettää myös faksina tai sähköpostilla, jolloin valituskirjelmän on oltava toimitettu niin, että se on käytettävissä vastaanottolaitteessa tai tietojärjestelmässä määräajan viimeisenä päivänä ennen virka-ajan päättymistä. Valituksen voi tehdä myös hallinto- ja erityistuomioistuinten asiointipalvelussa osoitteessa https://asiointi2.oikeus.fi/hallintotuomioistuimet.
Vaasan hallinto-oikeuden kirjaamon yhteystiedot
Käyntiosoite: Korsholmanpuistikko 43, 4. krs., 65100 VAASA
Puh. 029 56 42780
Sähköposti: vaasa.hao(at)oikeus.fi
Aukioloaika: 8.00–16.15
§ 32 Kokouksen laillisuus ja päätösvaltaisuus
§ 33 Pöytäkirjan tarkastus
§ 34 Ympäristöluvan rauettaminen, Peab Industri Oy, siirrettävä asfalttiasema ja jäteasfaltin hyödyntäminen tilalla Malmisepeli 205-417-18-72
§ 35 Poikkeamislupahakemus määräala 205-407-7-56, Siikaniemi
§ 37 Päätös poikkeamislupahakemuksesta 205-10-15-(5-6) Uitontie 4a-b, Kajaani Teppana
§ 38 Ympäristöteknisen lautakunnan lupajaoston tiedoksi merkittävät asiat